section_heading: Drugo vojvodstvo
paragraph_text: Do de facto i de jure obnove vojvodstva dolazi 1032. godine kada francuski kralj Henrik daruje Burgundiju svom bratu Robertu kako bi zaustavio njegovu pobunu. Nova dinastija vojvoda se u prvom razdoblju više ponašala kao baruni razbojnici koji sve koji mogu pljačkaju nego kao vojvode. Žešći primjer takvog ponašanja bio Eudes Crveni zbog svoje pljačke engleskog arhiepiskopa koji je prolazio kroz vojvodstvo. 12. stoljeće je tako doba baruna razbojnika koji nekada podržavaju francuskog kralja kao što je to učinio vojvoda Hugo II boreći se zajedno s Lujem Debelim protiv Engleske ili se bore protiv njih kao što je to učinio Eudes II. od Burgundije koji javno odbija priznati Luja VII. za francuskog kralja ovisno o raspoloženju vojvoda. Vladavina Eudes III., na prijelazu iz 12. u 13. stoljeće postaje doba promjene kada Burgundija napokon počinje funkcionirati kao lojalno feudalno vojvodstvo sa svim što proizlazi iz toga. Završetak razdoblja baruna razbojnika i uvođenje unutarnjeg reda ima za posljedicu prvu pojavu drugog vojvodstva na europskoj sceni kada pomaže francuskom kralju u ratu protiv engleskog kralja Ivana Bez Zemlje i svetog rimskog cara Otona IV. Tijekom duge vladavine Huga IV. koja počinje 1218. godine nastavljena je ta sklonost jačanja vojvodstva čiji vladar uspjeva kupiti titularni krunu Solunskog Kraljevstva, ali do nove promjene dolazi u doba Roberta II. koji kombinacijom pripajanja grofovija i jačanjem centralizma u vojvodstvu postaje priznati moćni čovjek koji stupa na najvišu državnu dužnost francuskog kraljevstva. Početak 14. stoljeća predstavlja vrhunac međunarodne moći ovoga burgundskog vojvodstva. To je doba kada Luj od Burgundije, sin prije navedenog Roberta, postaje jedan od knezova Ahaje kombinacijom vjenčanja i vojnoga osvajanja, a potom 1316. godine bio je otrovan. Iako će vojvoda Eudes IV. biti prisiljen 1320. godine odreći se krune Ahaje i one Solunskog Kraljevstva on igra u prvoj polovici 14. stoljeća iznimno važnu ulogu u Francuskoj tako što se 1318. godine vjenčao s kćeri francuskog kralja Filipa V. Ta tadašnja važnost Burgundije postaje jedan od mnogih razloga za početak Stogodišnjeg rata kada francuski kralj Filip VI. iskorištava engleski azil dan prevarantu koji je htio preuzeti burgundsku grofoviju (u sklopu vojvodstva) kako bi legalno pripojio engleske posjede u Francuskoj čime je istodobno kupio lojalnost Eudesa IV. Nakon izbijanja Stogodišnjeg rata burgundska vojska se bori na području današnje Nizozemske (1340.), Bretanje (1341.) i Akvitanije (1346.) na strani Francuske protiv Engleske. Smrt Eudesa IV. od posljedica kuge je 1350. godine na prijestolje vojvodstva dovela njegovoga maloljetnog unuka Filipa od Burgundije koji će vjenčanjem s Margaret od Flandrije 1357. godine postati vladarom i današnje Belgije. Smrću Filipa od Burgundije 1361. godine također od posljedica kuge dolazi do izumiranja vladajuće burgundske dinastije nakon čega je vojvodstvo pripojeno kraljevskoj vlasti.